EkBass/fiwiki-20250220-pages-articles huggingface dataset:
NCAA-yliopistojalkapallon I-divisioona

NCAA-yliopistojalkapallon I-divisiona ( eli Football Championship Subdivision) on yliopistojalkapallon toiseksi korkein sarjataso Yhdysvalloissa. Sarjaa hallinnoiva NCAA laskee sarjan korkeimman Division I -tason urheilusarjaksi, vaikka käytännössä sarja on yliopistojalkapallon toiseksi korkein sarja. I-divisioona eroaa Bowl-sarjasta oppilaille tarkoitettujen urheilustipendien määrässä ja yliopistojen urheiluohjelman laajuudessa. ==Pelisysteemi== I-divisioona koostuu 14 konferessista joiden lisäksi kuusi yliopistoa ei kuulu mihinkään konferenssiin. Joukkueet pelaavat kaudessa 10–15 ottelua, joiden perusteella NCAA:n pudotuspelikomitea arvioi 24 parasta joukkuetta jotka etenevät pudotuspeleihin. Arviointi alkaa jo kauden aikana ja komitea julkaisee viikoittan joukkueiden ranking-listan. Pudotuspeleissä joukkueet kohtaavat vain kerran, ja voittajajoukkue etenee seuraavalle kierrokselle. ===Konferenssit=== Kaudella 2025. *Big Sky *CAA Football *Ivy League *MEAC *Missouri Valley *Northeast *OVC–BSC *Patriot League *Pioneer League *Southern *Southland *SWAC *UAC * Big South Conference ja Ohio Valley Conference ovat kumppaneita allianssissa, joka jakaa yhden automaattisen laituripaikan FCS- mestaruusturnauksessa. * CAA Footballia operoi multi-sports Coastal Athletic Association, mutta se on erillinen oikeushenkilö. * United Athletic Conference (UAC) perustettiin kauden 2022 jälkeen Atlantic Sun Conferencen ja Western Athletic Conferencen amerikkalaisen jalkapallon liigan yhdistämisenä. ==Historia== Sarja perustettiin vuonna 1978 jakamalla yliopistojalkapallon ylin sarjataso kahtia. Aluksi sarja kulki nimellä 1AA-divisioona (engl. Division I-AA). Vuonna 2006 sarja otti nykyisen nimensä. ==Mestarit== I-divisioonan pelisysteemin vuoksi sarjan mestaruutta ei ole koskaan kyseenalaistettu kuten Bowl-sarjassa. *2024: North Dakota State *2023: South Dakota State *2022: South Dakota State *2021: North Dakota State *2020: Sam Houston *2019: North Dakota State *2018: North Dakota State *2017: North Dakota State *2016: James Madison *2015: North Dakota State *2014: North Dakota State *2013: North Dakota State *2012: North Dakota State *2011: North Dakota State *2010: Eastern Washington *2009: Villanova *2008: Richmond *2007: Appalachian State *2006: Appalachian State *2005: Appalachian State *2004: James Madison *2003: Delaware *2002: Western Kentucky *2001: Montana *2000: Georgia Southern *1999: Georgia Southern *1998: Massachusetts *1997: Youngstown State *1996: Marshall *1995: Montana *1994: Youngstown State *1993: Youngstown State *1992: Marshall *1991: Youngstown State *1990: Georgia Southern *1989: Georgia Southern *1988: Furman *1987: Louisiana-Monroe *1986: Georgia Southern *1985: Georgia Southern *1984: Montana State *1983: Southern Illinois *1982: Eastern Kentucky *1981: Idaho State *1980: Boise State *1979: Eastern Kentucky *1978: Florida A&M; ==Lähteet== Luokka:Yhdysvaltain amerikkalainen jalkapallo Luokka:Yhdysvaltain yliopistourheilu Luokka:Amerikkalaisen jalkapallon sarjat
Medikofiilitutkinto

Medikofiilitutkinto eli lääketieteellinen alkututkinto oli lääketieteen opintoihin valmistava yliopistollinen tutkinto, joka oli käytössä Suomessa vuodesta 1890 vuoteen 1945. Tutkinto vaadittiin ennen lääketieteelliseen tiedekuntaan kirjoittautumista ja kliinisten opintojen aloittamista, ja se sisälsi kemian, fysiikan, eläin- ja kasvitieteen opintoja kuulusteluineen sekä äidinkielen ja latinan, ranskan, saksan tai englannin pro exercitio -kielikokeen. Kasvitiede poistettiin opetusohjelmasta vuonna 1933. Medikofiilitutkinnon saattoi suorittaa vain Helsingin yliopiston filosofisen tiedekunnan matemaattis-luonnontieteellisessä osastossa. Se oli mahdollista suorittaa neljässä lukukaudessa eli kahdessa vuodessa. Ennen medikofiilitutinnon käyttöönottoa eli vuoteen 1889 asti Helsingin yliopistossa lääketiedettä opiskelevilta vaadittiin medkofiilitutkintoa laajempi filosofian kandidaatin tutkinto, jolla medikofiilitutkinnon myöhemminkin saattoi korvata. Medikofiilitutkinnon lakkauttamisen jälkeen pääsyvaatimukseksi lääketieteen opintoihin tuli karsintakurssi. == Lähteet == Luokka:Suomen koulutus Luokka:Lääketiede
Chilensarda

Chilensarda (Sarda chiliensis) on Tyynessämeressä elävä makrillien heimon kalalaji. Lajin kanta on viime aikoina vähentynyt. == Ulkonäkö ja koko == Chilensarda on enimmillään metrin mittainen. Sillä on kyljissä juovia, joista toiset ovat pystysuoria ja toiset aaltomaisia. == Levinneisyys ja elinympäristö == Chilensardaa esiintyy Tyynenmeren itäosassa Amerikan rannikoilla. Siitä erotetaan kaksi alalajia: *Sarda chiliensis chiliensis Etelä-Amerikassa, Perun ja Chilen rannikoilla *Sarda chiliensis lineolata Pohjois-Amerikassa, Kalifornianlahdelta Alaskaan.Sarda chiliensis chiliensis FishBase == Lisääntyminen == Kutuaika on syyskuulta joulukuulle. Kalat kutevat useamman kerran vuodessa. Kutupaikat sijaitsevat avomerellä. == Lähteet == Luokka:Makrillit
Varesjoki

Varesjoki on Kiskonjoen–Perniönjoen vesistöön kuuluva joki Kiikalassa ja Suomusjärvellä Salossa. ==Joen kulku== Noin 13 kilometrin pituinen joki saa alkunsa Varesjärvestä Kiikalassa ja laskee Aneriojärveen Suomusjärvellä. Yläjuoksullaan joki on Kiikalan Saaren ja Yltäkylän, sitten Kiikalan Silvan ja Yltäkylän kylien rajajokena, virtaa keskijuoksullaan Kiikalan Yltäkylän ja alajuoksullaan Suomusjärven Kitulan kylien alueilla ja laskee Aneriojärveen Suomusjärven Laperlan ja Kitulan kylien rajalla. ==Luonnonarvot== Yläjuoksullaan Varesjoki muodostaa noin 20 metriä syvän puronotkon Kolmanteen Salpausselkään kuuluvalla Hyyppärän harjualueen Natura 2000 -alueella. Notkoon liittyy useita sivupuroja sekä hetteisiä lähdealueita ja vanhaa metsää, jotka kuuluvat soidensuojelun ja vanhojen metsien suojeluohjelmiin ja on merkitty suojeltaviksi myös luonnonsuojelulailla. ==Kulttuuriympäristö== Alajuoksullaan joki virtaa vanhojen viljelysmaisemien halki, ja sen varteen jäävät Kiikalan Yltäkylän historiallinen kylätontti ja vanhimmat pellot. Tämä Aneriojärven kyläasutukseksi nimetty kokonaisuus, johon sisältyvät myös Suomusjärven Häntälän ja Laperlan kylät Aneriojärven rannalla, kuuluu Museoviraston määrittelemiin valtakunnallisesti merkittäviin rakennettuihin kulttuuriympäristöihin. Vuodesta 1751 aina 1900-luvun loppuvuosikymmeniin Varesjoen varressa joen yläjuoksulla Kiikalan Saaren ja Yltäkylän kylien rajalla toimi alueen metsävaroja hyödyntänyt Varesjoen saha. ==Valuma-alue== Varesjoen valuma-alue on laajuudeltaan 57,71 km², josta vesipinta-alan osuus on 4,85 %. Valuma-alueen suurin järvi on Varesjoen lähdejärvi Varesjärvi (158,75 ha) aiemmalla Kiikalan ja Suomusjärven rajalla. Sen jälkeen lähinnä suurimpia ovat Varesjokeen pohjoisesta Huhdanojan kautta laskevat Säräjärvi (32,66 ha) Salon ja Lohjan, aiemmin Kiikalan ja Nummen rajalla sekä Ruukinjärvi (21,22 ha) Kiikalan Johannislundissa. Pienempiin järviin kuluvat muiden muassa laskujoeton Riidus (19,53 ha) Kiikalan Yltäkylässä ja Säräjärveen laskeva Tervakas (12,5 ha) Lasikylässä Kiikalassa sekä Varesjokeen laskeva Härjänvatsa Kiikalan Silvan kylässä. Lisäksi etenkin harjualueella Ruukinjärven ja Säräjärven ympärillä on paljon pieniä lampia ja järviä. ==Lähteet== Luokka:Salon joet Luokka:Kiikala Luokka:Suomusjärvi Luokka:Aneriojoen valuma-alue
Philip Schuyler

Philip John Schuyler (11. marraskuuta 1733 Albany, New York – 18. marraskuuta 1804 Albany, New York)Philip John Schuyler Encyclopædia Britannica Online Academic Edition. Viitattu 2.2.2014. oli yhdysvaltalainen kenraali, joka toimi komentajana Yhdysvaltain vapaussodassa. Hän oli mukana myös politiikassa. Schuyler kuului tunnettuun newyorkilaiseen sukuun, joka oli muuttanut Amerikkaan Amsterdamista vuonna 1650.Nordisk familjebok (1916), s. 1229–1230 Runeberg.org. Viitattu 2.2.2014. Hän palveli siirtokuntien armeijassa suuressa siirtomaasodassa (1755–1760) ja yleni majuriksi. Vuosina 1761–1763 hän osallistui Englannissa neuvotteluihin sodan jälkeisistä järjestelyistä. Schuyler oli jäsenenä New Yorkin siirtokunnan edustajakokouksessa 1768–1775 sekä toisessa mannermaakongressissa 1775–1777. Vapaussodan puhjetessa vuonna 1775 hänestä tuli yksi siirtokuntien armeijan neljästä kenraalimajurista ja hän sai komentoonsa pohjoiseen New Yorkiin sijoitetut joukot. Sodan alussa Schuyler suunnitteli hyökkäystä Kanadaan, mutta sairastuttuaan hän ei voinut johtaa operaatiota itse, ja sotaretken komentajaksi tuli Richard Montgomery. Hyökkäyksen epäonnistuttua myös Schuylerin maine kärsi. Fort Ticonderogan kukistuttua vuonna 1777 häntä syytettiin velvollisuuksiensa laiminlyönnistä ja hänet korvattiin kenraali Horatio Gatesilla. Schuylerille järjestettiin 1778 hänen omasta pyynnöstään sotaoikeudenkäynti, jossa hänet vapautettiin kaikista syytteistä. Hän erosi seuraavana vuonna armeijasta. Hän toimi kuitenkin vielä myöhemmin päämajan neuvonantajana. Schuyler oli uudelleen jäsenenä mannermaakongressissa 1778–1780, New Yorkin osavaltion senaatissa 1780–1784, 1786–1790 ja 1792–1797 sekä liittovaltion senaatissa 1789–1791 ja 1797–1798. Yhdessä Alexander Hamiltonin ja John Jayn kanssa hän puolusti uuden perustuslain ratifioimista New Yorkissa. Schuyler joutui vetäytymään senaatista tammikuussa 1798 sairauden vuoksi. Schuylerin tytär Elizabeth oli naimisissa Alexander Hamiltonin kanssa.Alexander Hamilton Encyclopædia Britannica. Viitattu 27.11.2021. ==Lähteet== == Aiheesta muualla == Luokka:Yhdysvaltalaiset kenraalit Luokka:Yhdysvaltain senaatin jäsenet Luokka:Vuonna 1733 syntyneet Luokka:Vuonna 1804 kuolleet
Saanijärvi (Pihtipudas)

Saanijärvi on Keski-Suomessa Pihtiputaalla kirkonkylän lähellä sijaitseva järvi. == Maantietoa == Saanijärvi on 5,7 kilometriä pitkä, 3,6 kilometriä leveä, ja sen pinta-ala on 1 264 hehtaaria eli 12,6 neliökilometriä. Järvellä on kartan mukaan 14 saarta. Järvi on luodattu ja siitä on julkaistu syvyyskartat. Järven tilavuus on 24,8 miljoonaa kuutiometriä eli 0,0248 kuutiokilometriä. Sen keskisyvyys on 2,0 metriä ja suurin syvyys on 6 metriä. Järven rantaviivan pituus on 26,6 kilometriä. == Luontoarvoja == Sen eliöstöön kuuluvat hauki, ahven ja jokirapu. == Vesistösuhteet == Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Saanijärven valuma-alueella (14.49), jonka Saanijärven lähi-alueeseen (14.491) järvi kuuluu. Järven vedenpinnan korkeus on 114 metriä mpy. Sen laskujoki Saaninjoki yhtyy Heinäjokeen, joka laskee Kolimaan. == Lähteet == Luokka:Viitasaaren reitti Luokka:Pihtiputaan järvet Luokka:Saanijärven valuma- alue
Juri Vikulin

Juri Igorovitš Vikulin (s. 15. tammikuuta 1986) on venäläinen jääpalloilija, pelipaikaltaan puolustaja. Hän on edustanut Krasnojarskin Jeniseitä, joka on ollut myös hänen kasvattajaseuransa, sekä Habarovskin SKA-Neftjanikia. Venäjän maajoukkueessa Vikuloi debytoi kaudella 2005. Sitä ennen hän oli pelannut jo Venäjän poikien, nuorten ja B-maajoukkueessa. Hän on ollut voittamassa kuutta maailmanmestaruutta vuosina 2007-2014. Hän on edustanut Venäjää kaikkiaan 13 MM-kisoissa, pelannut niissä 56 ottelua ja tehnyt 9 maalia. ==Saavutukset== Seurajoukkueissa * 4 Venäjän mestaruutta vuonna 2014, 2015 ja 2016 Krasnojarskin Jenisein riveissä ja 2019 Habarovskin SKA-Neftjanik riveissä, * 1 Venäjän mestaruushopeaa vuonna 2018 Krasnojarskin Jenisein riveissä, * 4 Venäjän mestaruuspronssia vuonna 2010, 2012, 2013 ja 2017 Krasnojarskin Jenisein riveissä, * 2 Jääpallon maailmancup voittoa: 2011 ja 2015 Krasnojarskin Jenisein riveissä. Maajoukkueessa * 10 maailmanmestaruutta vuosina 2006, 2007 ja 2008, 2011, 2013, 2014, 2015, 2016, 2018 ja 2019 * 3 maailmanmestaruushopeaa vuonna 2009, 2010 ja 2012, * Poikien maailmanmestari 2002 sekä nuorten maailmanmestari 2003 ja 2004. Henkilökohtaisesti. * Venäjän jääpallon pääsarjan paras puolustuspelaaja 7 kertaa eli 2006, 2010, 2015–2019. ==Lähteet== * Vikulin Bandysidan-tietokannassa * Vikulin rusbandy- tietokannassa * Juri Vikulinin syntymäpäivä rusbandy.ru-sivustlla, 15.1.2020 === Viitteet === Luokka:Venäläiset jääpalloilijat Luokka:Vuonna 1986 syntyneet Luokka:Elävät henkilöt
Pakkausjäte

Pakkausjäte on käytöstä poistetuista pakkauksista syntyvää jätettä. Pakkausjäte luokitellaan edelleen useisiin ryhmiin, esimerkiksi Suomessa viiteen pääryhmään: kuitu-, lasi,- metalli-, muovi- ja puupakkauksiin. Osa pakkausjätteestä voidaan hyödyntää kierrättämällä takaisin uudelleenkäyttöön tai hyödyntämällä jätettä esimerkiksi energiantuotannossa. Pakkausjätteeksi luokitellaan esimerkiksi elintarvikeketjujen käyttämät kertakäyttöiset kuljetuslaatikot ja kuluttajalle saakka kertyvää pakkausjätettä kuten pahvia, kartonkia, muovipusseja, muovilaatikoita, sellofaania ja niin edelleen. Näistä Suomessa kuluttaja voi lajitella erikseen kartongin, pahvin, muovin ja lasin. == Lähteet == Luokka:Jätteet
Kultabassokerho

Kultabassokerho oli vuosina 2007–2019 lähetetty suomalaisen rap-musiikin erikoisohjelma Bassoradiossa. Ohjelmaa lähetettiin lauantaisin. Kultabassokerhoa tekivät vuosien saatossa DJ Sir Jake, MC Jii-Pee, HC Tuomas, DJ Blublo, McLaren ja Romantico Carlito, Jan Zapasnik, Tuomas Tuomi-Nikula, Juno, Solonen, VilleGalle ja Taru Sassi. == Aiheesta muualla == * Kuuntelijoiden ylläpitämä mp3-arkisto Kultabassokerhon kaikista radiolähetyksistä * Kultabassokerhon Spotify-soittolista * Basson keskustelufoorumien Kultabassokerho-topic * Basson Kultabassokerho-sivusto Luokka:Suomalaiset radio-ohjelmat Luokka:Suomalainen hip hop
Uskok-sota

Uskok-sota eli Gradiscan sota oli pääasiassa Venetsian tasavallan ja Pyhän saksalais-roomalaisen keisarikunnan välinen sota. Sodan taustalla oli kroatialaisten uskok-sissien merirosvous ja Triesten sekä Venetsian kiristyneet välit. Sota päättyi Venetsian voittoon ja Madridin rauhaan vuonna 1618. Venetsian rauha kesti kuitenkin vain vuoteen 1645, jolloin syttyi Kreetan sota Ottomaanien valtakuntaa vastaan. == Lähteet == Luokka:1610-luku Luokka:1600-luvun sodat Luokka:Venetsian tasavalta Luokka:Pyhä saksalais- roomalainen keisarikunta Luokka:Kroatian historia
Aleksei Bušujev

Aleksei Sergevitš Bušujev (s. 11. huhtikuuta 1985) on venäläinen jääpalloilija, pelipaikaltaan hyökkääjä. Hän on edustanut urallaan ensin kasvattajaseuraansa Kirovin Rodinaa ja vuodesta 2008 Kazanin Dynamoa. Venäjän jääpallon pääsarjaa Bušujev on edustanut vuodesta 2002 eli kaikkiaan 12 kautta. Venäjän maajoukkueessa Bušujev debytoi kaudella 2011. Hän on ollut voittamassa kahta maailmanmestaruutta vuosina 2013-2014. Hän on edustanut Venäjää kaikkiaan 2 MM-kisoissa, pelannut niissä 13 ottelua ja tehnyt 2 maalia. ==Saavutukset== Seurajoukkueissa * Venäjän mestaruus vuonna 2011 Kazanin Dynamon riveissä, * Venäjän mestaruushopeaa vuonna 2012 Kazanin Dynamon riveissä, * 2 Venäjän mestaruuspronssia vuonna 2006 Kirovin Rodinan riveissä sekä 2009 Kazanin Dynamon riveissä, * 1 Jääpallon maailmancup voitto: 2010 Kazanin Dynamon riveissä. Maajoukkueessa * 2 maailmanmestaruutta vuosina 2013 ja 2014 ==Lähteet== * Bušujev Bandysidan-tietokannassa * Bušujev rusbandy-tietokannassa === Viitteet === Luokka:Venäläiset jääpalloilijat Luokka:Vuonna 1985 syntyneet Luokka:Elävät henkilöt
Ruukinjärvi

Ruukinjärvi on Kiskonjoen–Perniönjoen vesistöön kuuluva järvi Johannislundissa Kiikalassa Salossa. ==Vesistösuhteet== Järven pinta-ala on 21,2 hehtaaria, korkeus merenpinnasta 107,2 metriä ja rantaviivan pituus 2,72 kilometriä. Järvi kuuluu Kiikalan ja Suomusjärven alueella virtaavan Kiskonjoen latvahaaran Varesjoen valuma-alueeseen ja laskee Varesjokeen sen sivuhaaran Huhdanojan kautta. Ruukinjärveen laskee idästä, Salon ja Lohjan rajalta Säräjärvi. ==Valuma-alue== Järven valuma-alue oli Suomen ympäristökeskuksen vuonna 2016 valmisteilla olleen uuden valuma-aluejakoehdotuksen mukaan suuruudeltaan 6 868 635 m². Valuma-alueen sisään jää ehdotuksessa myös Säräjärvestä jonkin matkan päässä pohjoisessa sijaitseva Kolmperänen. Vuoden 1993 valuma-aluejaossa järven valuma-alueeseen luettiin myös Kolmperäsen luona pohjoisessa sijaitsevat Tervakas ja Suolammi, joiden alapuolisessa maastossa muodostuu bifurkaatio suo-ojien virratessa sekä Karjaanjoen vesistöön Hossojanlähteiden suunnassa että Kiskonjoen–Perniönjoen vesistöön Säräjärven kautta. ==Historiaa== Järven rannalla sijaitsi vuosina 1813-1960 toiminnassa ollut Johannislundin lasitehdas, jonka alue kuuluu Museoviraston vuonna 2009 määrittelemiin Suomen valtakunnallisesti merkittäviin rakennettuihin kulttuuriympäristöihin. ==Lähteet== Luokka:Kiikalan järvet Luokka:Aneriojoen valuma-alue
Eva & Manu

Eva & Manu (myös Eva + Manu) on ranskalais-suomalainen pop-folkduo. Jyväskyläläinen Eeva "Eva" Louhivuori (s. 1987) ja pariisilainen Emmanuel "Manu" Laudic (s. 1989) tapasivat toisensa Bostonissa sijaitsevassa Berklee College of Music -musiikkiopistossa. == Ura == Vuonna 2010 Louhivuori ja Laudic muuttivat Lontooseen, missä he saivat idean lähteä kiertämään Eurooppaa ja tehdä matkan aikana kappaleita. Pari lähti liikkeelle Etelä-Ranskasta, ja he kiersivät noin puolen vuoden ajan Ranskaa, Espanjaa ja Italiaa. He julkaisivat joka viikko yhden uuden kappaleen ja sen musiikkivideon blogissaan "Travel in Music". Duo julkaisi yhteensä 16 kappaletta ja videota, joista neljä kappaletta päätyi kesäkuussa 2010 julkaistulle EP:lle Still Traveling. Matkan päätyttyä Louhivuori ja Laudic asettuivat Suomeen ja he alkoivat äänittää tekemiään kappaleita studiossa. Warner Music Finland julkaisi duon esikoisalbumin Eva & Manu Suomessa 17. elokuuta 2012. Keväällä 2013 albumi julkaistiin myös muualla Euroopassa. Albumin ensimmäisenä singlenä julkaistiin kappale ”Feet In the Water”. Esikoisalbumi toi duolle Vuoden tulokas -ehdokkuuden alkuvuodesta 2013 järjestetyssä Emma-gaalassa. Lokakuussa 2013 Eva & Manu julkaisi ensimmäisen suomenkielisen singlensä ”Kun aika on”, joka oli joulukuussa 2013 ensi-iltansa saaneen Ainoat oikeat -elokuvan tunnuskappale. Toisen studioalbuminsa Cinnamon Hearts, duo julkaisi 29. elokuuta 2014. Pariskunta erosi vuoden 2016 kesällä oltuaan yhdessä seitsemän vuotta, mutta he jatkavat musiikillista yhteistyötään. Duo julkaisi tammikuussa 2019 kuusi uutta kappaletta sisältäneen In the Woods -EP:n. == Diskografia == === Albumit === Nimi Julkaisutiedot Lista Myynti Albumilista Eva & Manu *Julkaistu: 17. elokuuta 2012 *Levy-yhtiö: Warner Music Finland *Formaatti: CD / LP / digitaalinen #8 – Cinnamon Hearts *Julkaistu: 29. elokuuta 2014 *Levy-yhtiö: Warner Music Finland *Formaatti: CD / LP / digitaalinen #5 – III *Julkaistu: 6. elokuuta 2021 *Levy-yhtiö: Monges Records *Formaatti: Digitaalinen – – === EP:t === Nimi Julkaisutiedot Still Traveling *Julkaistu: Kesäkuu 2010 *Formaatti: Digitaalinen lataus In the Woods *Julkaistu: 18. tammikuuta 2019 *Levy-yhtiö: Capitol Records *Formaatti: LP / digitaalinen lataus === Singlet === Vuosi Single Latauslista Singlelista Radiolista Albumi 2012 ”Feet In the Water” – – – Eva & Manu ”All I Can See” – – – 2013 ”Kun aika on” – – – 2014 ”Cinnamon Hearts” – – 47 Cinnamon Hearts ”Empty” – – – ”There Is Nobody Like You” – – 58 2017 ”Alien” – – – ”All These Years” (Acoustic) – – – 2019 ”Manifiesto” – – – ”Heart is a snowflake” – – – 2020 ”Ocean” – – – III ”Tree” – – – 2021 ”Barely 24” – – – === Musiikkivideot === * Feet In the Water (2012) * Lonely Boy (2012) * All I Can See (2012) * Kun aika on (2013) * Cinnamon Hearts (2014) * Empty (2014) * I Won't Let You Down (2019) * Barely 24 (2021) == Lähteet == == Aiheesta muualla == * Eva & Manun viralliset kotisivut * Travel in Music -blogi Luokka:Ranskalaiset duot Luokka:Suomalaiset duot Luokka:Suomalaiset popyhtyeet
Ville Selmgren

Ville Selmgren (s. 28. joulukuuta 1974) on suomalainen kilpauransa päättänyt koripalloilija. Oulun NMKY:n kasvatti Selmgren pelasi Suomen pääsarjaa 11 kauden ajan. Hän aloitti pääsarjauransa Lahden NMKY:ssä, josta siirtyi Forssan Alkuun. Vuodenvaihteessa 1996–1997 hän siirtyi Pyrbasketiin, jossa pelasi kevääseen 2005 asti. Kaudella 2000–2001 Selmgren ja Pyrbasket saavuttivat SM- hopeaa ja Suomen cupin hopeaa. Vuosina 2012–2014 Selmgren pelasi vielä I-divisioonaa Oulun NMKY:n joukkueessa.Ville Selmgren – Suomen Koripalloliitto Selmgren tunnettiin hyvänä pelitilanneheittäjänä ja 105 kilogramman painollaan voimakkaana kamppailijana. Vapaaheitoissaan hän onnistui alle 50-prosenttisesti. == Lähteet == * Ville Selmgren Suomen Koripalloliitto === Viitteet === == Aiheesta muualla == * Ville Selmgren basketball profile eurobasket.com Luokka:Suomalaiset koripalloilijat Luokka:Vuonna 1974 syntyneet Luokka:Elävät henkilöt
Pietu Kätkä

Pietu Kätkä (s. 15. heinäkuuta 1977) on suomalainen aktiiviuransa lopettanut koripalloilija. Tampereen NMKY:n kasvatti Kätkä pelasi Suomen pääsarjaa yhteensä kahdeksan kauden ajan. Hän pelasi pääsarjauransa Tampereen Pyrinnössä/Pyrbasketissa, jossa saavutti kaudella 2000–2001 SM-hopeaa ja Suomen cupin hopeaa. Hän pelasi myös I-divisioonaa Korikobrissa ja muutaman ottelun Kauhajoen Karhussahttp://www.basket.fi/uutiset/kaikki_uutiset/?x122462=67155 sekä Loimaan Korikonkareissa.baskethotel.com == Lähteet == * Pietu Kätkä baskethotel.com * Pietu Katka basketball profile eurobasket.com === Viitteet === Luokka:Suomalaiset koripalloilijat Luokka:Vuonna 1977 syntyneet Luokka:Elävät henkilöt
Simon Bird

Simon Antony Bird (s. 19. elokuuta 1984) on englantilainen näyttelijä, joka näytellyt Will McKenzien roolia BAFTA-palkitussa komediasarjassa Putoojat (The Inbetweeners). Hän esiintyy Willin roolissa myös Putoojat-elokuvissa. Bird aloitti teatteriharrastuksen opiskeluaikoinaan Cambridgen yliopistossa. Hän osallistui Edinburghin festivaaleille 2007 ja 2008 komediaryhmässä, joka herätti valtakunnallista kiinnostusta Isossa-Britanniassa. Bird esiintyy myös stand up -koomikkona. Luokka:Englantilaiset näyttelijät Luokka:Vuonna 1984 syntyneet Luokka:Elävät henkilöt
James Buckley

James Patrick Buckley (s.14. elokuuta 1987 Lontoo, Iso-Britannia) on englantilainen näyttelijä, jolla on ollut muun muassa Jay Cartwrightin rooli BAFTA-palkitussa television komediasarjassa Putoojat (The Inbetweeners). Hän esiintyy Jayn roolissa myös Putoojat-elokuvissa The Inbetweeners Movie ja The Inbetweeners 2. Pienempiä osia Buckley on esittänyt muun muassa draamasarjoissa Skins – liekeissä ja Holby Cityn sairaala. ==Filmografia== ===Elokuva=== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2011 Everywhere and Nowhere Everywhere and Nowhere Jamie 2011 The Inbetweeners Movie The Inbetweeners Movie Jay Cartwright 2013 Charlie Countryman Charlie Countryman Luc 2014 The Inbetweeners 2 The Inbetweeners 2 Jay Cartwright 2014 The Pyramid The Pyramid Terry "Fitzie" Fitsimmons 2014 The Boy in the Dress The Boy in the Dress Mr Norris ===Televisio=== Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Lisätietoja 2001 'Orrible 'Orrible Ryan 1 jakso 2004 Opettajat Teachers John 2 jaksoa 2005-2008 The Bill The Bill Tom Wilkinson / Joseph Rake / Marcus Stepney 3 jaksoa 2006 Holby Cityn sairaala Holby City Ali Wilkinson 1 jakso 2007 Skins – liekeissä Skins Simon 1 jakso 2007 Sold Sold Wayne 1 jakso 2008 Fresh! Fresh! Fred 1 jakso 2008-2010 Putoojat The Inbetweeners Jay Cartwright 18 jaksoa 2009 Off the Hook Off the Hook Fred 7 jaksoa 2010 Comedy Lab Comedy Lab Rob 1 jakso 2010-2011 Rock & Chips Rock & Chips Del Trotter 3 jaksoa ==Lähteet== ==Aiheesta muualla== * Luokka:Englantilaiset näyttelijät Luokka:Vuonna 1987 syntyneet Luokka:Elävät henkilöt
Säräjärvi (järvi)

Säräjärvi on Kiskonjoen–Perniönjoen vesistöön kuuluva järvi Lohjan ja Salon rajalla. Järven pinta-ala on 33 ha, rantaviivan pituus 2,4 km ja korkeus merenpinnasta 107,3 metriä. ==Sijainti== Pääosa järvestä on Lohjalla ja rajoittuu Nummen Leppäkorven kylään, pienempi osa on Salossa ja rajoittuu Kiikalan Säräjärven ja Johannislundin kyliin. ==Vesistösuhteet== Järvi laskee lännessä Kiikalan puolella sijaitsevaan Ruukinjärveen, joka on yksi Kiikalan ja Suomusjärven alueella virtaavan Varesjoen latvajärvistä. ==Valuma-alue== Järven valuma-alue oli Suomen ympäristökeskuksen vuonna 2016 valmisteilla olleen uuden valuma-aluejakoehdotuksen mukaan suuruudeltaan 4 788 415 m². Järven valuma-alueen sisään jäävät vuoden 2016 uuden valuma-aluejakoehdotuksen mukaan Kolmperänen pohjoisessa ja Matinlampi etelässä. Vuoden 1993 valuma- aluejaossa järven valuma-alueeseen on luettu myös pohjoisessa Kolmperäsen luona sijaitseva Tervakas ja siihen laskeva Suolammi. Maastossa Tervakkaan alapuoliset suo-ojitukset muodostavat bifurkaation, kun Tervakkaasta alkunsa saava suo-oja haarautuu kahteen vesistöön, Karjaanjoen vesistöön Hossojanlähteiden suunnassa koillisessa ja Säräjärveen laskevaa suo-ojaa pitkin Kiskonjoen–Perniönjoen vesistöön etelässä. ==Lähteet== Luokka:Kiikalan järvet Luokka:Nummen järvet Luokka:Aneriojoen valuma-alue
Jukka-Pekka Kujala

Jukka-Pekka Kujala (s. 5. kesäkuuta 1979) on suomalainen koripalloilija. Forssan Koripoikien kasvatti Kujala pelasi Suomen pääsarjaa yhteensä seitsemän kauden ajan. Pyrbasketissa hän saavutti kaudella 2000–2001 SM-hopeaa ja Suomen cupin hopeaa. Lisäksi Kujala pelasi pääsarjaa FoKoPo:ssa ja Team Componentassa. Hän on pelannut tämän jälkeen I-divisioonaa Panttereissa ja EBT:ssä.baskethotel.com == Lähteet == * Jukka-Pekka Kujala baskethotel.com * Jukka-Pekka Kujala basketball profile eurobasket.com === Viitteet === Luokka:Suomalaiset koripalloilijat Luokka:Vuonna 1979 syntyneet Luokka:Elävät henkilöt
Riku-Pekka Jokinen

Riku-Pekka Jokinen (s. 7. joulukuuta 1975 Tamperehttp://www.fibaeurope.com/cid_KNce8jInH7Qj1EsyH5rjn2.teamID_1458.compID_MsfTeemRHYovSUdkYV76x0.season_1999.roundID_2554.playerID_31127.html) on suomalainen aktiiviuransa lopettanut koripalloilija. Tampereen Pyrinnön kasvatti Jokinen pelasi Suomen pääsarjaa yhteensä seitsemän kauden ajan. Namika Lahdessa hän voitti Suomen mestaruuden kaudella 1999–2000 ja seuranneella kaudella Pyrbasketissa SM-hopeaa. Hän kärsi hopeakaudella loukkaantumisesta, jonka parantumisajaksi ennustettiin kuukausi mutta joka paheni liian aikaisen pelaamisen johdosta neljään kuukauteen.http://yle.fi/urheilu/pyrbasket_jatkaa_omalla_tiellaan/5937305 A-nuorten maaotteluita Jokinen pelasi kolme kappaletta.baskethotel.com == Lähteet == * Riku-Pekka Jokinen baskethotel.com * Riku Jokinen basketball profile eurobasket.com === Viitteet === Luokka:Suomalaiset koripalloilijat Luokka:Vuonna 1975 syntyneet Luokka:Elävät henkilöt
Giovanni Palatucci

Giovanni Palatucci (31. toukokuuta 1909 Montella, Italia – 10. helmikuuta 1945 Dachau, Saksa) oli italialainen poliisipäällikkö, joka toimi toisen maailmansodan aikana Fiumen kaupungissa (nyk. Rijeka Kroatiassa). Hänen väitettiin auttaneen jopa 5 000 juutalaista turvaan Italiassa piispana toimineen setänsä, Giuseppe Maria Palatuccin luokse. Hänen setänsä oli ilmeisesti myös henkilö, joka aloitti Giovanni Palatuccin myytin pyrkiessään vuonna 1952 saamaan Giovannin vanhemmille valtion eläkkeen. Italian Schindlerinä tunnetun Palatuccin mukaan on nimetty katuja, aukioita ja rakennuksia varsinkin Israelissa ja Italiassa.Tieteen kuvalehti Historia 3/2014, s.7The New York Times: Italian Praised for Saving Jews Is Now Seen as Nazi CollaboratorTimes of Israel: ADL to stop naming award after discredited Holocaust rescuer thumb|240px|Giovanni Palatucci -kadun kyltti Caggianossa. ("Kultamitali siviilirohkeudesta") Palatucci vastaanotti kuolemansa jälkeen useita kunnianosoituksia. Näitä olivat muun muassa New Yorkin kaupungin kunniamaininta, Holokaustin sankariksi nimeäminen Israelin Righteous Among the Nations -listalle vuonna 1990, Italian hallituksen myöntämä Medaglia d’oro -mitali vuonna 1995, paavi Johannes Paavali II:n marttyyriksi julistaminen 2000-2004, sekä Anti-Defamation Leaguen Courage to Care -palkinto vuonna 2005.The World Post: Giovanni Palatucci, 'Italian Schindler' Hailed As Holocaust Hero, Accused Of Being Nazi CollaboratorTablet: Myth of Italian Oskar Schindler Debunked Center for Jewish Historyn tutkimusjohtajan Natalia Indrimin mukaan yli 700 Rijekasta saatua asiakirjaa vahvistavat, että Palatucci itse asiassa auttoi natseja tunnistamalla juutalaisia. ==Lähteet== ==Aiheesta muualla== *Giovanni Palatucci -yhdistyksen kotisivu Luokka:Italialaiset poliisit Luokka:Toisen maailmansodan siviiliuhrit Luokka:Vuonna 1909 syntyneet Luokka:Vuonna 1945 kuolleet
Antti-Jussi Sipilä

Antti-Jussi Sipilä (s. 5. maaliskuuta 1980 Lahtihttp://www.fibaeurope.com/cid_KNce8jInH7Qj1EsyH5rjn2.playerID_28652.compID_MsfTeemRHYovSUdkYV76x0.season_2000.roundID_2555.teamID_1458.html) on suomalainen urheilutoimittaja ja aktiiviuransa lopettanut koripalloilija. Lahden NMKY:n kasvatti Sipilä pelasi Lahdessa Suomen pääsarjaa yhteensä seitsemän kauden ajan voittaen Suomen mestaruuden vuonna 2000, Suomen cupin kaudella 2000–2001 ja saavuttaen SM-hopeaa vuonna 2002, SM-pronssia vuonna 2001 ja cup-hopeaa kaudella 2004–2005. I-divisioonassa hän pelasi kolme kautta vuosina 2005–2008 Helsingin NMKY:tä edustaen.http://www.basket.fi/uutiset/kaikki_uutiset/?x122462=94154 A-nuorten maaotteluita Sipilä pelasi viisi kappaletta.baskethotel.com Sipilä työskentelee urheilutoimittajana Yleisradiossa muun muassa Urheiluruutua juontaen ja koripalloa selostaen.http://yle.fi/puhe/toimitus/antti- jussi_sipila_966.html http://yle.fi/urheilu/urheiluruudun_juhlakiertue_jatkuu_rovaniemella/6789224 == Lähteet == * Antti-Jussi Sipilä baskethotel.com * basketball profile eurobasket.com === Viitteet === Luokka:Suomalaiset koripalloilijat Luokka:Suomalaiset urheilutoimittajat Luokka:Vuonna 1980 syntyneet Luokka:Elävät henkilöt
Vesa Kuokkala

Vesa Kuokkala (s. 2. tammikuuta 1983 TampereAamulehti 21.5.2014) on suomalainen markkinoija ja aktiiviuransa lopettanut koripalloilija. Hänet tunnetaan etenkin työstään Tampereen Pyrinnön markkinointipäällikkönä. Samassa seurassa viimeiset juniorivuotensa pelannut Kuokkala kuului sen edustusjoukkueen kokoonpanoon miesten pääsarjassa kaksi kautta vuosina 2002–2004. == Urheilu-ura == Tampereen NMKY:n kasvatti Kuokkala kuului Pyrbasketin kokoonpanoon kaksi kautta vuosina 2002–2004. Ensimmäisellä kaudellaan 2002–2003 hän kuului Pyrbasketin kokoonpanoon 19 ottelussa, joissa pääsi kentälle kerran, 20. marraskuuta 2002 hävityssä ottelussa Äänekosken Huimaa vastaan. Ensiensiintymisessään pääsarjatasolla Kuokkala pelasi tasan minuutin ilman tilastomerkintöjä. Pyrbasket ei selviytynyt kyseisellä kaudella pudotuspeleihin sijoituttuaan 14 joukkueen sarjassa 12:nneksi.baskethotel.com Kaudella 2003–2004 Kuokkala kuului Pyrbasketin kokoonpanoon 12 ottelussa. Kentälle hän pääsi 29. lokakuuta 2003 vierasottelussa Namika Lahtea vastaan. Pyrbasketin selvään tappioon päättyneessä ottelussa Kuokkala heitti tasan kuudessa minuutissa kerran ohi kahden ja kolmen pisteen heitot, otti yhden puolustuspään levypallon ja riiston sekä teki kolme virhettä. Pyrintö paransi runkosarjassa edelliskauden sijoitustaan oltuaan yhdeksäs 14 joukkueen sarjassa mutta karsiutui ensimmäisenä joukkueena pudotuspeleistä. == Ura markkinoinnissa == Kuokkala työskenteli Pyrinnön miesten koripallon edustusjoukkueen markkinointipäällikkönä kuuden vuoden ajan.http://pyrinto.fi/joukkue/vesa-kuokkala/ https://twitter.com/VesaKuokkala/status/592383311462440961 Hän on koulutukseltaan tradenomi ja kauppatieteiden maisteri. Kuokkala asuu Helsingissä. == Tilastot == === Runkosarja === Kausi Joukkue Sarja O 2P % 3P % 1P % HL PL LEV S M R T PTS PTS YHT 2002–2003 Pyrbasket SM-koris 19 – – – – – – – – – – – – 2003–2004 Pyrbasket SM-koris 12 0,0 % 0,0 % – – 0,1 0,1 – – 0,1 – – – Yhteensä Yhteensä Korisliiga 31 0,0 % 0,0 % – – 0,0 0,0 – – 0,0 – – – *O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä == Lähteet == * * Vesa Kuokkala baskethotel.com * Vesa Kuokkala basketball profile eurobasket.com === Viitteet === Luokka:Suomalaiset koripalloilijat Luokka:Vuonna 1983 syntyneet Luokka:Elävät henkilöt
Bill Wallace

Bill "Superfoot" Louis Wallace (s. 1. joulukuuta 1945 Portland, Indiana) on yhdysvaltalainen kamppailulajien taitaja, entinen potkunyrkkeilijä ja näyttelijä. Wallace oli aktiiviurallaan PKA liiton potkurnyrkkeilyn keskisarjan mestari vuosien 1974–1980 aikana.BILL “Superfoot” WALLACE starsystemkickboxing.net 24.9.2011 Viitattu 3.2.2014 ==Lähteet== Luokka:Yhdysvaltalaiset potkunyrkkeilijät Luokka:Yhdysvaltalaiset karatekat Luokka:Yhdysvaltalaiset elokuvanäyttelijät Luokka:Vuonna 1945 syntyneet Luokka:Elävät henkilöt
Glassheart Tour

Glassheart Tour oli englantilaisen laulaja-lauluntekijän Leona Lewisin toinen konserttikiertue. Kiertue vieraili kolmessa maassa, Isossa-Britanniassa, Saksassa ja Sveitsissä. Glassheart Tour oli ensimmäinen kerta, kun Lewis kiersi lavoja Ison-Britannian ulkopuolella. Hänen edelliseen kiertueeseensa, The Labyrinthiin, sisältyi konsertteja ainoastaan Isossa-Britanniassa. Kiertue alkoi 15. huhtikuuta 2013 Berliinistä ja päättyi 13. heinäkuuta 2013 Kew Gardensiin. ==Kappalelista== #"Come Alive" #"Fireflies" #"A Moment Like This" (Akustinen versio) #"Collide" #"Forgive Me" #"Better in Time" (Sisältää elementtejä Rihannan kappaleesta "Man Down") #"Happy" #"Sugar" #"I to You" #"Broken" #"Trouble" (akustinen versio) #"Locked Out of Heaven" (Cover Bruno Marsin kappaleesta) #"Footprints in the Sand" #"The First Time Ever I Saw Your Face" #"Bleeding Love" #"Glassheart" #"Run Luokka:Vuoden 2013 konserttikiertueet
Argentiinanviidakkohaukka

Argentiinanviidakkohaukka (Leucopternis polionotus) on haukkojen heimon viidakkohaukkojen sukuun kuuluva lintulaji. Sitä tavataan Brasiliassa ja Paraguayssa ja myös Urugyayssa, jossa sen alkuperä on kuitenkin tuntematon. Sen populaatio on pieni, sillä sen elinalueita hävitetään. Toistaiseksi se on luokiteltu silmälläpidettäväksi mutta lisätutkimukset saattavat muuttaa sen luokitusta. Aikuisten yksilöiden määräksi arvioidaan alle 10 000, jolloin kokonaispopulaatio olisi alle 15 000. Se elää alavilla tai keskikorkeilla alueilla kosteissa metsissä, etenkin vuoren juurella. Sitä on tavattu myös sekundaarimetsissä ja Paranássa viljelmillä. Sen uhkana on kaupungistuminen teollistuminen, maanviljelyn laajentuminen asutuksen laajentuminen ja siihen liittyvä teiden rakentaminen. Brasiliassa on huomattu, että se on mukautunut elämään viljellyissä mäntymetsissä. ==Lähteet== Luokka:Viidakkohaukat
Näin syntyi nykypäivä 1900–1950

Näin syntyi nykypäivä 1900–1950 on Veikko Itkosen ohjaama dokumenttielokuva vuodelta 1951. Se kuvaa maailman ja Suomen historian keskeisiä tapahtumia 1900-luvun alkupuoliskolla. Elokuvan sisältö on leikattu arkistomateriaalista. Elokuvan rahoitti Helsingin Sanomat Oy ja sen ensi-ilta oli tammikuussa 1951 Helsingin Bio-Biossa. Esitykset, viitattu 3.2.2014 Näin syntyi nykypäivä 1900–1950 oli vuosien 1930–1968 kotimaisista kokoillan dokumenttielokuvista ainoa, joka joutui verolliseksi. Tuottaja valitti korkeimpaan hallinto- oikeuteen asti, mutta päätös ei muuttunut. Elokuvatarkastamossa todettiin, että selostustekstissä rahoittaja mainitaan viidesti, ja lisäksi sen nimi näkyy uutiskatkelmissa 60 kertaa. Tarkastamo määräsi poistettavaksi elokuvasta sata metriä, joista pieni osa myöhemmässä vaiheessa palautettiin. Poistettavia olivat muun muassa otsikot ”Venäjän hyökkäys Suomeen” sekä ”Suomalaiset saaneet paljon sotavankeja”. Taustaa, viitattu 3.2.2014 Rahoittajan jälki näkyy elokuvassa. Se alkaa kuvilla lehden kirjapainosta, ja sen jälkeen käydään läpi lehden alkuvaiheiden historiaa. Sen jälkeen elokuva jatkuu kuva- aineistolla, joka etenee vuosilukuotsikoin. Lopuksi elokuva palaa toimitukseen, jossa esitellään lehden johtoa. Sisältö, viitattu 3.2.2014 Elokuvaa on esitetty joitakin kertoja televisiossa, ja vuonna 2009 se osallistui Tampereen elokuvajuhlille. ==Arviot== Elokuva kiinnosti kriitikoita. Kokoomuslaisen Uuden Auran kriitikko Aake Jermo totesi, ettei kyseessä ollut tavanomainen mainoselokuva vaan ”mielenkiintoinen lyhytkuvista koottu kertauskurssi [– –] vuosisadan alkupuoliskon historiasta”. Vasemmistolehdissä kuitenkin otettiin kantaa elokuvan rahoittajan vaikutukseen elokuvan sisältöön siten, että lopputulos oli ”mainoselokuva”. U. G. Seppänen (Vapaa Sana) ilmaisi paheksuntansa voimakkaasti: ”On jo tavallisen huikeata, että yleisölle esitetään maksullisesti mainosfilmiä [– –] mutta todellista amerikkalaista saippuaoopperaa meidän maaperällämme, lyömätöntä ennätystä merkitsee näin eteen lyöty kokoillanmainos. [– –] Sama häikäilemättömyys ilmenee aineiston valinnassa.” Lehdistöarviot, viitattu 3.2.2014 ==Lähteet== Luokka:Veikko Itkosen ohjaamat elokuvat Luokka:Suomalaiset dokumenttielokuvat Luokka:Suomalaiset mustavalkoelokuvat Luokka:Vuoden 1951 suomalaiset elokuvat
Silmät hämärässä

Silmät hämärässä on Veikko Itkosen ohjaama elokuva vuodelta 1952. Elokuvan käsikirjoittaja on Juha Nevalainen, jonka pitkän skenaristiuran tämä elokuva yhdessä Edvin Laineen samoihin aikoihin valmistuneen Yhden yön hinnan (1952) kanssa aloitti. Käsikirjoituksen nimi oli Totuuden varkaat. Elokuva oli ensimmäinen näytelmäelokuva, jossa on näkymiä kesällä 1950 avatusta Linnanmäen huvipuistosta. Studiojaksot kuvattiin Teuvo Tulion studiossa ja hänen kalustollaan. Elokuvan yleisömenestys jäi vuoden keskitason alle. Taustaa, viitattu 3.2.2014 Alun taustamusiikkiin on sovitettu Anton Karasin sävellys "The Harry Lime Theme" Carol Reedin elokuvasta Kolmas mies (1949). Musiikki, viitattu 3.2.2014 ==Arviot== Useat kriitikot huomasivat että Juha Nevalainen oli siirtynyt arviopuolelta tuotantopuolelle. Hän sai kiitosta työstään muun muassa Olavi Veistäjältä (Aamulehti): "Skenaristilla on taitoa punoa jännittäviä tilanteita ja myös psykologista vaistoa". Sen sijaan Itkonen sai kiitoksen lisäksi tylyä tyrmäystä esimerkiksi juuri Veistäjältä: "Hänen avuttomuutensa ohjaajana ilmenee monin paikoin selvästi." Lehdistöarviot, viitattu 3.2.2014 ==Näyttelijät== ==Lähteet== Luokka:Veikko Itkosen ohjaamat elokuvat Luokka:Suomalaiset mustavalkoelokuvat Luokka:Vuoden 1952 suomalaiset elokuvat
Burmanliitogekko

Burmanliitogekko (Gekko lionotum) on gekkojen heimoon kuuluva liskolaji. Se on yöaktiivinen. == Ulkonäkö ja koko == Kuten yleensä suvun lajeilla, burmanliitogekolla on räpylämäiset jalat ja litteä häntä. Väri on vaaleanruskea. == Levinneisyys ja elinympäristö == Lajia tavataan Myanmarissa, Thaimaassa ja Malakan niemimaalla. Sitä esiintyy lähinnä vanhoissa metsissä. == Lisääntyminen == Burmaliitogekko munii yleensä kaksi munaa. Munimisesta kuoriutumiseen kestää noin 45–62 päivää. == Lähteet == Luokka:Gekot
Daniel Shays

Daniel Shays (n. 1747 Hopkinton, Massachusetts, Yhdysvallat – 29. syyskuuta 1825 Sparta, New York, Yhdysvallat)Daniel Shays Encyclopædia Britannica Online Academic Edition. Viitattu 3.2.2014. oli yhdysvaltalainen upseeri ja kapinajohtaja, jonka mukaan läntisessä Massachusettsissa 1786–1787 riehunut Shaysin kapina on nimetty. Shays oli irlantilaistaustaista sukua ja lähtöisin vaatimattomista oloista. Hän liittyi aseistettuihin patriootteihin heti Yhdysvaltain vapaussodan alussa huhtikuussa 1775 ja osallistui Bunker Hillin taisteluun. Sen jälkeen hän palveli Massachusettsin rykmentin aliluutnanttina. Shays ylennettiin kapteeniksi tammikuussa 1777, ja hän osallistui muun muassa Saratogan taisteluihin. Hän erosi armeijasta vuonna 1780 ja asettui Massachusettsin Pelhamiin, jossa hoiti erilaisia luottamustehtäviä. Shaysin kapinan tausta oli taloudellisessa lamassa, joka levisi Yhdysvaltoihin pian vapaussodan päättymisen jälkeen. Monet menettivät omaisuutensa maksamattomien velkojen vuoksi, ja ilmeisesti näin kävi myös Shaysille. Kansalaiset alkoivat uhkailla väkivallalla tuomioistuimia, jotka langettivat ulosottopäätöksiä. Lopulta puhjenneella kapinalla oli useita johtajia, joista Shays oli yksi. Syyskuussa 1786 hän oli mukana monisatapäisessä joukossa, joka sulki väkivoimalla oikeustalon Massachusettsin Springfieldissä. Tammikuussa 1787 hän johti noin 1 200 miehen hyökkäystä Springfieldissä ollutta valtion asevarikkoa vastaan, mutta heidät lyötiin takaisin. Shaysin johtamat kapinalliset kukistettiin lopullisesti Petershamin taistelussa 4. helmikuuta, jolloin hän pakeni Vermontiin.Shays’s Rebellion Encyclopædia Britannica Online Academic Edition. Viitattu 28.1.2014. Myöhemmin Massachusettsin korkein oikeus tuomitsi hänet eräiden muiden kapinajohtajien ohella kuolemaan. Hän anoi armoa vuonna 1788 ja saikin pian armahduksen. Shays asui loppuelämänsä New Yorkin osavaltiossa. Vanhoilla päivillään hän sai valtioneläkkeen kiitoksena sotapalveluksesta. ==Lähteet== Luokka:Yhdysvaltalaiset sotilaat Luokka:Kapinajohtajat Luokka:Vuonna 1747 syntyneet Luokka:Vuonna 1825 kuolleet
Burmantähtikilpikonna

Burmantähtikilpikonna (Geochelone platynota) on jättiläiskilpikonnien sukuun kuuluva laji. Se on Kansainvälisen luonnonsuojeluliiton punaisen listan mukaan äärimmäisen uhanalainen. == Ulkonäkö ja koko == Kilven pituus on noin 30 senttimetriä. Kilvessä on tähtimäisiä kuvioita, joissa on keltaista väriä ruskealla pohjalla. Suomut ovat kohoumallisia. == Levinneisyys ja elinympäristö == Burmantähtikilpikonnaa esiintyy Myanmarissa (eli Burmassa). Se on kotoperäinen maan keskiosassa sijaitsevalla kuivalla alueella. == Ravinto == Burmantähtikilpikonna syö enimmäkseen ruohoa ja lehtiä. == Lähteet == == Aiheesta muualla == * http://www.tortoisetrust.org/articles/platynota.htm Luokka:Kilpikonnat Luokka:Uhanalaiset matelijat
Robert R. Livingston

Robert R. Livingston (27. marraskuuta 1746 New York – 26. helmikuuta 1813 Clermont, New York)Robert R. Livingston Encyclopædia Britannica Online Academic Edition. Viitattu 3.2.2014. oli yksi Yhdysvaltain perustajaisistä ja ensimmäinen Yhdysvaltain ulkoministeri vuosina 1781–1783. ==Elämä ja ura== Livingston kuului tunnettuun suurmaanomistajasukuun, joka vaikutti New Yorkin osavaltiossa. Hänen samanniminen isoisoisänsä oli tullut Skotlannista Pohjois- Amerikkaan vuonna 1673.Nordisk familjebok (1912), s. 827 Runeberg.org. Viitattu 3.2.2014. Livingston valmistui vuonna 1770 lakimieheksi. Hän oli edustajana toisessa mannermaakongressissa vuosina 1775–1776 ja 1779–1781 ja työskenteli useissa sen alaisissa komiteoissa, jotka käsittelivät ulko-, talous- ja oikeusasioita. Hän kuului myös viisihenkiseen komiteaan, joka valmisteli luonnoksen Yhdysvaltain itsenäisyysjulistukseksi kesäkuussa 1776. Livingston ei kuitenkaan itse allekirjoittanut julistusta.Declaration of Independence (1776) U.S. News. Viitattu 3.2.2014. Vuosina 1777–1801 hän toimi New Yorkin osavaltion kanslerina (Chancellor of New York), joka oli korkea oikeudellinen virka. Livingstonista tuli Yhdysvaltojen ensimmäinen ulkoministeri, kun konfederaatioartiklojen alainen keskushallinto vuonna 1781 aloitti toimintansa. Hän kehitti maan ulkoasiainhallintoa ja toimi tehtävässä kaksi vuotta, minä aikana Yhdysvallat solmi Pariisin rauhan Ison-Britannian kanssa. Livingston vaati rauhanneuvottelujen amerikkalaisille neuvottelijoille enemmän liikkumavaraa, mutta arvosteli heitä huonosta yhteistyöstä Yhdysvaltain liittolaisen Ranskan kanssa. Hän oli myös konfederaation kongressin jäsenenä vuosina 1784–1785. Livingston toimi vuonna 1788 puheenjohtajana New Yorkin perustuslakikonventissa, joka ratifioi Yhdysvaltain perustuslain kyseisen osavaltion osalta. Hän myös vastaanotti ensimmäisen presidentin George Washingtonin virkavalan 30. huhtikuuta 1789 tuolloin pääkaupunkina toimineessa New Yorkissa. 1790-luvulla Livingston liittoutui antifederalistien kanssa. Thomas Jeffersonin tultua presidentiksi hänet nimitettiin vuonna 1801 Yhdysvaltain lähettilääksi Ranskaan. Hän auttoi vuonna 1803 Louisianan oston sopimisessa Napoleonin kanssa, mitä on sanottu hänen suurimmaksi palvelukseksi maalleen. Livingston jätti lähettiläänpaikkansa vuonna 1805. Eläkevuosinaan Livingston tuki innokkaasti insinööri Robert Fultonia, joka kehitteli höyrylaivaa. He olivat tutustuneet Pariisissa. Livingston ja Fulton saivat yksinoikeuden höyryalusliikenteeseen New Yorkin osavaltion alueella. Vuonna 1807 ensimmäinen Fultonin rakentama toimiva höyrylaiva, North River Steam boat liikennöi Hudsonjoella. Sitä alettiin myöhemmin virheellisesti kutsua nimellä Clermont Livingstonin sukutilan mukaan. Poliitikko Edward Livingston oli Robert R. Livingstonin nuorempi veli. ==Lähteet== Luokka:Yhdysvaltain ulkoministerit Luokka:Yhdysvaltalaiset diplomaatit Luokka:Vuonna 1746 syntyneet Luokka:Vuonna 1813 kuolleet
The Labyrinth (Leona Lewisin kiertue)

The Labyrinth oli englantilaisen laulaja-lauluntekijän Leona Lewisin ensimmäinen konserttikiertue, joka kiersi Britanniaa ja Irlantia touko- heinäkuussa 2010. Kiertueen soittolistalla oli kappaleita Lewisin kahdelta ensimmäiseltä studioalbumilta. Kiertueen teemana oli Labyrintti-elokuva. Syksyllä 2010 kiertueelta julkaistiin DVD/CD The Labyrinth Tour Live from The O2. ==Soittolista== #"Brave" #"Don't Let Me Down" #"Better in Time" #"Whatever It Takes" #"Take a Bow" #Välinäytös: "Ride a White Swan" (T. Rex -cover) #"I See You" #"Can't Breathe" #"Forgive Me" #"Happy" #"Could It Be Magic" (Barry Manilow -cover) #"I Got You" #"Cry Me a River" (Justin Timberlake -cover) #"The First Time Ever I Saw Your Face" #"Homeless" #Välinäytös: "They Don't Care About Us" (Michael Jackson -cover) #"Outta My Head" #"Sweet Dreams (Are Made of This)" (Eurythmics-cover) #"Run" #Encore: "Bleeding Love" ==Lähteet== ==Aiheesta muualla== Luokka:Vuoden 2010 konserttikiertueet
Clarkinkorallikäärme

Clarkinkorallikäärme (Micrurus clarki) on myrkkytarhakäärmeiden heimoon kuuluva laji. == Koko ja ulkonäkö == Yksilön pituus on noin 38–60 cm. Pääväri on musta, ja ihossa on punaisia ja keltaisia tai valkoisia raitoja. Hännässä on vain valkoisia tai keltaisia raitoja. == Levinneisyys ja elinympäristö == Clarkinkorallikäärmettä tavataan Costa Ricassa, Panamassa ja Kolumbian länsiosissa. Sitä esiintyy alankojen kosteissa metsissä ja sademetsissä. == Lähteet == Luokka:Korallikäärmeet
Sparteiini

Sparteiini (C15H26N2) on kinolitsidiinirakenteinen alkaloidi, jota tavataan eräissä hernekasveissa. Yhdistettä käytetään pääasiassa orgaanisessa asymmetrisessä synteesissä, mutta sillä on myös rytmihäiriöitä helpottavia ominaisuuksia. == Ominaisuudet == Sparteiini on optisesti aktiivinen yhdiste ja sitä esiintyy luonnossa sekä (-)- että (+)-isomeereina. (+)-Sparteiinia voidaan kutsua myös pakykarpiiniksi. Sparteiinin isomeereista (-)-sparteiinia esiintyy muun muassa keltalupiinin (Lupinus luteus) siemenissä. Toista enantiomeeria (+)-sparteiinia tavataan jänönvihmasta (Cytisus scoparius), Lupinus pusillus-lupiinista ja eräistä väriherneiden (Genista) ja helmipalkojen (Sophora) sukujen hernekasveista. Kasvit syntetisoivat sparteiinia lysiinistä. Sparteiini on huoneenlämpötilassa valkoisia kiteitä ja se sulaa hieman lämmitettäessä. Yhdiste liukenee hieman veteen ja paremmin orgaanisiin liuottimiin, kuten etanoliin, dietyylieetteriin ja kloroformiin. Sparteiinin vesiliuokset ovat emäksisiä. Sparteiinia käytetään kiraalisena emäksenä orgaanisissa synteeseissäLinda M. Mascavage, Serge Jasmin, Philip E. Sonnet, Michael Wildson & David R. Dalton: Alkaloids, Ullmann's Encyclopedia of Industrial Chemistry, John Wiley & Sons, New York, 2011. Viitattu 3.2.2014 ja usein organosinkki-, organolitium ja organomagnesiumyhdisteiden kanssa.Dieter Hoppe, Barbara J. Morgan & Marisa C. Kozlowski: (−)-Sparteine, e-EROS Encyclopedia of Reagents for Organic Synthesis, John Wiley & Sons, New York, 2007 Teoksen verkkoversio Viitattu 3.2.2014 Sparteiinilla on rytmihäiriöitä hillitseviä vaikutuksia. Sen vaikutukset perustuvat kalsium- ja magnesium-ionien kelaatioon ja natriumkanavien salpaamiseen. Sparteiinia ei kuitenkaan ole hyväksytty ihmisten lääkintään, koska yhdiste aiheuttaa neuronaalisia vaurioita ja muutoksia elimistön muskariini- ja asetyylireseptoreissa. == Lähteet == == Aiheesta muualla == *DrugBank: Sparteine *Kyoto Encyclopedia of Genes and Genomes (KEGG): Sparteine *Dr. Duke's Phytochemical and Ethnobotanical Databases: Sparteine *Dr. Duke's Phytochemical and Ethnobotanical Databases: (+)-Sparteine *Dr. Duke's Phytochemical and Ethnobotanical Databases: (-)-Sparteine *Dr. Duke's Phytochemical and Ethnobotanical Databases: L-Sparteine Luokka:Alkaloidit Luokka:Heterosykliset yhdisteet
Keskiamerikankorallikäärme

Keskiamerikankorallikäärme (Micrurus nigrocinctus) on myrkkytarhakäärmeiden heimoon kuuluva laji. == Levinneisyys ja elinympäristö == Keskiamerikankorallikäärmettä tavataan Meksikon kaakkoisosissa, Hondurasin luoteisosissa ja Kolumbian pohjoisosassa. Sitä esiintyy alangoilla ja vuoristojen läheisyydessä. == Lähteet == == Aiheesta muualla == * http://reptile.database.reptarium.cz/species?genus=Micrurus&species;=nigrocinctus * http://www.ncbi.nlm.nih.gov/pubmed/15536065 Luokka:Korallikäärmeet